**โครงการแก้ไขปัญหาโรคฟันผุในเด็กปฐมวัยด้วยฟลูออไรด์**

**จังหวัดสระแก้ว ปี ๒๕๖๐**

**หลักการและเหตุผล**

โรคฟันผุในเด็กปฐมวัยเป็นปัญหาทางทันตสาธารณสุข ที่สำคัญของประเทศไทย จากผลการสำรวจสภาวะทันตสุขภาพแห่งชาติ ครั้งที่ ๗ พ.ศ.๒๕๕๕ พบว่า ร้อยละ ๕๑.๘ ของเด็กไทยอายุ ๓ ปี มีฟันผุ อย่างน้อย ๑ ซี่ โดยเด็กแต่ละคนจะเป็นโรคฟันผุ เฉลี่ยประมาณ ๒.๗ ซี่ และในเขตภาคกลางเด็กไทยอายุ ๓ ปี มีฟันผุร้อยละ ๕๙.๖ มีค่าเฉลี่ยฟันผุ ถอน อุด เท่ากับ ๓ ซี่ ซึ่งเป้าหมายทันตสุขภาพประเทศไทย ในปี ๒๕๖๓ ต้องการให้เด็กกลุ่มอายุ ๓ ปี เป็นโรคฟันผุไม่เกิน ร้อยละ ๕๐.๓๑ สาเหตุของการเกิดโรคฟันผุ ในเด็กปฐมวัยมีหลายปัจจัยที่เกี่ยวข้อง ทั้งปัจจัยทางชีววิทยา ปัจจัยด้านพฤติกรรม และปัจจัยทางด้านสังคมและสิ่งแวดล้อม การเกิดโรคฟันผุในเด็กปฐมวัย ก่อให้เกิดผลเสีย คือ เด็กจะเกิดความเจ็บปวดจากการบดเคี้ยวอาหาร ไม่สามารถรับประทานอาหารได้ตามปกติ ซึ่งส่งผลในเรื่องการพัฒนากล้ามเนื้อบริเวณใบหน้า ช่องปาก ตลอดจนการเจริญของกระดูกขากรรไกร หากมีอาการลุกลามที่ทำให้เด็กไม่สามารถเคี้ยวอาหารได้ การรับประทานอาหารได้น้อยลง เกิดภาวะขาดสารอาหาร ซึ่งมีผลกระทบต่อการเจริญเติบโตของร่างกายและสมองของเด็ก จากข้อมูล ปี ๒๕๕๙ การมีฟันดีไม่มีผุ (Cavity Free) ของเด็กอายุ 3-5 ปี ของอำเภอในจังหวัดสระแก้ว พบดังนี้ อำเภอเมืองสระแก้ว ร้อยละ 63.80 อำเภอคลองหาด ร้อยละ 40.88 อำเภอตาพระยา ร้อยละ 59.58 อำเภอวังน้ำเย็น ร้อยละ 82.55 อำเภอวัฒนานคร ร้อยละ 67.35 อำเภออรัญประเทศ ร้อยละ 72.02 อำเภอเขาฉกรรจ์ ร้อยละ 50.55 อำเภอโคกสูง ร้อยละ 66.33 และอำเภอวังสมบูรณ์ ร้อยละ 66.67 โดยภาพรวมของจังหวัดสระแก้ว เด็กอายุ 3-5 ปี ฟันดีไม่มีผุ (Cavity Free) คิดเป็น ร้อยละ 66.97 จากข้อมูลดังกล่าวจะเห็นได้ว่า เด็กอายุ 3-5 ปี มีปัญหาทางด้านทันตสาธารณสุข ภาพรวมประเทศ ร้อยละ ๔๕.๔๔ ซึ่งเป้าหมายของกรมอนามัย กระทรวงสาธารณสุข กำหนดให้ ไม่เกิน ร้อยละ ๕๒

การจัดการแก้ไขปัญหาโรคฟันผุด้วยการใช้ฟลูออไรด์ในรูปแบบต่างๆ ไม่ว่าจะเป็นยาสีฟันผสมฟลูออไรด์ เม็ดอมฟลูออไรด์ น้ำประปาผสมฟลูออไรด์ การทาฟลูออไรด์วานิช หรือวัสดุอื่นๆที่มีฟลูออไรด์ สำหรับการทาฟลูออไรด์วานิชเป็นวิธีที่ง่ายและมีประสิทธิภาพ ใช้เวลาน้อยและเด็กเล็กให้ความร่วมมือเป็นอย่างดี

ดังนั้น เพื่อเป็นการแก้ไขปัญหาโรคฟันผุในเด็กปฐมวัย และการจัดบริการเชิงรุกด้านทันตสาธารณสุข สำนักงานสาธารณสุขจังหวัดสระแก้ว จึงได้จัดทำโครงการแก้ไขปัญหาโรคฟันผุในเด็กปฐมวัยด้วยฟลูออไรด์ จังหวัดสระแก้ว งบประมาณปี ๒๕๖๐

**วัตถุประสงค์**

1. เพื่อคัดกรองโรคฟันผุในกลุ่มเด็กปฐมวัยที่กำลังศึกษาอยู่ในศูนย์พัฒนาเด็กเล็กในจังหวัดสระแก้ว
2. เพื่อให้การป้องกันโรคฟันผุด้วยวิธีการใช้ฟลูออไรด์ในรูปแบบต่างๆในกลุ่มเด็กปฐมวัยที่ได้รับการตรวจคัดกรองโรคฟันผุทุกอำเภอในจังหวัดสระแก้ว
3. เพื่อเป็นการส่งเสริมการมีสุขภาพช่องปากและฟันที่ถูกสุขลักษณะของเด็กปฐมวัย อีกทั้งช่วยลดปัญหาพัฒนาการล่าช้าและปัญหาด้านสติปัญญา

กลุ่มเป้าหมาย ....

**กลุ่มเป้าหมาย**

เด็กปฐมวัยที่กำลังศึกษาในศูนย์พัฒนาเด็กเล็กและชั้นอนุบาล ในจังหวัดสระแก้ว จำนวน 9 อำเภอ รวมจำนวนเด็กปฐมวัยที่ได้รับการคัดกรองโรคฟันผุและได้รับบริการด้วยการใช้ฟลูออไรด์ในการป้องกันโรคฟันผุ ทั้งสิ้น 1,500 คน

|  |  |  |
| --- | --- | --- |
| อำเภอ | | จำนวนเด็กปฐมวัยได้รับการตรวจคัดกรองและได้รับบริการด้วยการใช้ฟลูออไรด์ในการป้องกันโรคฟันผุ |
|  | อำเภอเมืองสระแก้ว | 169 |
|  | อำเภอคลองหาด | 119 |
|  | อำเภอตาพระยา | 188 |
|  | อำเภอวังน้ำเย็น | 192 |
|  | อำเภอวัฒนานคร | 224 |
|  | อำเภออรัญประเทศ | 255 |
|  | อำเภอเขาฉกรรจ์ | 169 |
|  | อำเภอโคกสูง | 76 |
|  | อำเภอวังสมบูรณ์ | 108 |
|  | รวม | 1,500 |

**พื้นที่ดำเนินการ**

ศูนย์พัฒนาเด็กเล็กในจังหวัดสระแก้ว

**วิธีการดำเนินงาน**

1. กำหนดพื้นที่ดำเนินการ และชี้แจงแนวทางการดำเนินงานแก่ผู้เกี่ยวข้อง
2. ประสานขอความร่วมมือการดำเนินงานจากองค์กรปกครองส่วนท้องถิ่นและศูนย์พัฒนาเด็กเล็ก
3. สำรวจ รวบรวมข้อมูลทั่วไปสถานะสุขภาพเด็กปฐมวัย
4. จัดเตรียมวัสดุการแพทย์ เอกสารที่เกี่ยวข้อง
5. ดำเนินการคัดกรองโรคฟันผุในเด็กปฐมวัย
6. จัดบริการเชิงรุกด้วยการใช้ฟลูออไรด์ในรูปแบบต่างๆ
7. รวบรวม บันทึกข้อมูลรายบุคคล
8. วิเคราะห์ข้อมูล
9. จัดทำเอกสารสรุปผลการดำเนินงาน
10. เผยแพร่ผลการดำเนินงาน

ระยะเวลา...

**ระยะเวลาดำเนินการ**

เดือน สิงหาคม ถึงเดือนกันยายน ๒๕๖0

**งบประมาณ**

|  |  |  |  |  |  |
| --- | --- | --- | --- | --- | --- |
| **จังหวัด** | | **ค่าตรวจคัดกรอง** | **จำนวนที่ตรวจคัดกรอง (คน)** | **ค่าวัสดุฟลูออไรด์วานิช** | **รวม** |
|  | อำเภอเมืองสระแก้ว | 10 บาท ต่อคน | 169 | 50 บาทต่อคน | 8,450 |
|  | อำเภอคลองหาด | 119 | 5,950 |
|  | อำเภอตาพระยา | 188 | 9,400 |
|  | อำเภอวังน้ำเย็น | 192 | 9,600 |
|  | อำเภอวัฒนานคร | 224 | 11,200 |
|  | อำเภออรัญประเทศ | 255 | 12,750 |
|  | อำเภอเขาฉกรรจ์ | 169 | 8,450 |
|  | อำเภอโคกสูง | 76 | 3,800 |
|  | อำเภอวังสมบูรณ์ |  | 108 |  | 5,400 |
| รวม | | 15,000 | 1,500 |  | 75,000 |

งบประมาณสำนักงานสาธารณสุขจังหวัดสระแก้ว (ได้รับการสนับสนุนจากสร้างเสริมสุขภาพ และป้องกันโรคส่วนแก้ไขปัญหาพื้นที่ในระดับเขต เป็นเงินทั้งสิ้น 90,000 บาท (เก้าหมื่นบาทถ้วน)

**ตัวชี้วัดความสำเร็จ**

1. เด็กปฐมวัยกลุ่มเป้าหมายได้รับการคัดกรองโรคฟันผุและได้รับทันตสุขศึกษา ร้อยละ ๑๐๐
2. เด็กปฐมวัยกลุ่มเป้าหมายที่ได้รับการตรวจคัดกรองโรคฟันผุ ได้รับการใช้ฟลูออไรด์ในรูปแบบต่างๆ ร้อยละ ๑๐๐
3. เด็กปฐมวัยกลุ่มเป้าหมายได้รับการตรวจติดตามประเมินผล

**การประเมินผลโครงการ**   
 ๑. จำนวนกลุ่มเป้าหมายที่ได้รับการตรวจคัดกรองสุขภาพช่องปาก  
 ๒. จำนวนกลุ่มเป้าหมายที่ได้รับการบริการด้วยการใช้ฟลูออไรด์ในการป้องกันโรคฟันผุ

**ผลที่คาดว่าจะได้รับ**

1. อัตราการเกิดโรคฟันผุในเด็กปฐมวัยลดลง
2. เด็กปฐมวัยไม่พบปัญหาทุพโภชนาการจากการเคี้ยวอาหาร
3. เด็กปฐมวัยมีพัฒนาการทางด้านร่างกายตามวัย

ผังกำกับการ...

**ผังกำกับการดำเนินงาน**

|  |  |  |  |
| --- | --- | --- | --- |
|  | **ระยะเวลาปฏิบัติงาน** | | |
| **กิจกรรม** | **ส.ค.๖๐** | **ก.ย.๖๐** | **ธ.ค.๖๐** | |
| เขียนโครงการเพื่อขอรับการสนับสนุนงบประมาณ |  |  |  | |
| ดำเนินงานคัดกรองกลุ่มเป้าหมาย |  |  |  | |
| ดำเนินงานใช้ฟลูออไรด์ในรูปแบบต่างๆ ในกลุ่มเป้าหมาย |  |  |  | |
| ตรวจติดตามกลุ่มเป้าหมายและประเมินผล |  |  |  | |

**ผู้รับผิดชอบโครงการ**

กลุ่มงานทันตสาธารณสุข สำนักงานสาธารณสุขจังหวัดสระแก้ว

ลงชื่อ ผู้เสนอโครงการ

(นางสาวชญานิศ อุปนันท์)

ตำแหน่ง ทันตแพทย์ปฏิบัติการ

ลงชื่อ ผู้เห็นชอบโครงการ

(นางดารารัตน์ โห้วงศ์)

ตำแหน่ง นักวิชาการสาธารณสุขชำนาญการพิเศษ(ด้านบริการทางวิชาการ)

ลงชื่อ ผู้เห็นชอบโครงการ

(นายอภิรักษ์ พิศุทธ์อาภรณ์)

ตำแหน่ง นายแพทย์สาธารณสุขจังหวัดสระแก้ว

ลงชื่อ ผู้เห็นชอบโครงการ

ลงชื่อ ผู้อนุมัติโครงการ